  Виталий Пронин Оскон юнма 21-тӥ июне Кун Кенешысь депутатъёс люкаськылӥзы сессие. Таиз кенешонзы гужем каникулъёс азьын берпуметӥез луиз, соин ик эскеризы тужгес лэчыт ужпумъёсты. С. Широбокова: гурт удыслы ватсаса 150 миллион манет висъямын.  Пунэмъёсты кулэстоно Элькун бюджетэ воштонъёс пыртэмын. Солэн доход люкетэз 2 миллиард 453 миллион манетлы йылтэмын, расход люкетэз - 2 миллиард 817 миллион манетлы. Коньдон ужпумъёсъя министр Станислав Евдокимов  шуиз:- Бюджетэ ватсаса лыктэм уксё пӧлысь 1 миллиард 967 миллион манетэз вуиз федерал казнаысь, кылемез - выт но мувӧйлы акцизъёс чотын.Вуэм коньдон люкылэмын но ни. Ваньмызлы сямен удысъёслы со шедиз. Но бадӟым люкетэз - 1 миллиард манетлэсь ятырез - Сюрес фондлы. Озьы ик ватсамын куашкам калэ вуэм юртъёсын улӥсьёсты выль интые выжтонлы, «Егитъёслы улон инты», «Гуртысь эмчи» программаослы но мукет.Бюджетъя, вытъя но коньдон ужпумъёсъя ялан ужась комиссилэн кивалтӥсез Софья Широбокова меӵак вераз: кемалась мылкыдыз такем ӧз ӝуткаськылы ни вал. Бюджетэ ватсаса коньдон вуиз, Удмуртилэн Тӧроез А. Соловьев, Правительстволэн ёзчиосыз, Кун Кенешысь депутатъёс огкылысь тыршемен, Москвае ӵемысь вуылэмен. Талы луыса гинэ, пе, Ижысь «Столичный» микрорайонын пуксёз выль бадӟым школа - талы 500 миллион манет пала сюриз.- 2016-тӥ арлы элькун бюджетэз кутыку, кышкан вал, куд-ог ужпумъёсты быдэстонлы коньдон уз сюры шуыса,  - пусйиз С. Широбокова. - Соосты нимысьтыз протоколэ гожтыса кельтӥм: коньдон сюриз ке - быдэстом, ӧз ке - ум. Али осконэ вань:  куд-огзэ соосты вормом ик. Кылсярысь, гурт удыслы ватсаса 150 миллион манет сюриз.Зэм, депутатъёсты сюлмаськыто элькунмылэн тыронъёсыз: банкъёс азьын соос 46 миллиард манет пала люкаськемын. Та пӧлысь 30 миллиардэз басьтэмын коммерческой банкъёсысь бадӟым процентэн. Ужпум пуктэмын: ар пумозь тыронъёсты 43 миллиард манетозь ке но уськытоно. Но куд-ог депутатъёс мукет сямен лыдъяло. Ю. Бычков, кылсярысь, тыронъёслэн люкаськемысьтызы номыр уродзэ уг адӟы. Марий Эл, Мордва но куд-ог мукет улосъёслэн, пе, со ар ӵоже люкаськись доходъёссылэсь тросгес ни - кызьы ке уло ук. Но тросэз депутатъёс таӵе малпанэн соглаш уг карисько.Бюджетэ ватсанъёс пыртэм бере солэн огъя доход люкетэз 59 миллиард 397 миллион манет, расход люкетэз 63 миллиард 697 миллион манет луиз. Дефицитэз - 4 миллиард 300 миллион манет.Дэрилы шумпотонГужем шутэтскемзы бере депутатъёс дасяны кутскозы элькунмылэсь 2017-тӥ арлы бюджетсэ. Отын расходъёс пӧлын выль статья кылдоз - Дэри ёрослы. Табере со шоркар бордысь (пристоличной) районэн лыдъямын - депутатъёс та ужпумез кыкетӥ лыдӟемен эскеризы.Дэри ёрослы арлы быдэ ватсаса коньдон висъяськоз. Зэм, азьло чакламлэсь 2 поллы ичигес - 72 миллион манет кельтэмын. Кызьы валэктӥз Кун Кенешлэн Тӧроез Владимир Невоструев, та лыдпус поттэмын улӥсьёслэн лыдзыя - котькуд адямилы 1 сюрс манет. Азьланяз, пе, та амалъя ик, оло, мукет ёросъёслы но юрттыны луоз.Дэри ёрослэн йырыз Андрей Коняшин тодэ ни, кытчы кутозы та коньдонэз. Ёросысь 30 процентаз гинэ гуртъёсын чагыр эстӥськон пыртэмын ай, ву гумыоссы но сузмемын. Куара ӧз тырмы...Кызьы тодмо, кылем толалтэ Ижысь ЖКХ югдур чидантэм вал, со понна ужысьтыз мозмытћзы Правительстволэн кивал-тћсезлэсь та удыс понна воштћсьсэ Андрей Сивцовез. Инты буш улэм бере та ужез быдэсъяны оскизы нюлэс хозяйствоя министрлы Рафис Касимовлы. Сессиын Удмуртилэн Тќроез, сое та уже юнматыны курыса, депутатъёслы вазиськиз. Но 34 депутат, лушкем куара сётыса, талы пумит луэмзэ вераз. Р. Касимовлы ӧз тырмы 4 куара.Кун Кенешлэн Тӧроез Владимир Невоструев малпамъя, Рафис Касимов ӧз быгаты депутатъёс азьын ассэ возьматыны. Но со туж йыг-йыг адями, котькуд вамышез понна кыл кутыны быгатэ. Со туж трос лэсьтӥз ни республикамы понна. Нюлэс хозяйствоя министерстволэсь ужзэ валаса радъя. Но депутатъёс малпазы мукет сямен.Элина Кумачёва Теги: коньдон Удмуртиезазинтон  